
20.
Par grozījumiem Ogres novada attīstības programmas 2022. - 2027. gadam Investīciju plānā 2022. - 2027. gadam

Saskaņā ar Ogres novada pašvaldības (turpmāk – Pašvaldība) domes 2022. gada 24. novembra lēmumu “Par Ogres novada ilgtspējīgas attīstības stratēģijas 2022. - 2034. gadam 2.1. redakcijas, Ogres novada attīstības programmas 2022. - 2027. gadam 2.1. redakcijas un Vides pārskata apstiprināšanu”[footnoteRef:1] (protokols Nr. 27; 24.) apstiprināta Ogres novada ilgtspējīgas attīstības stratēģija 2022. - 2034. gadam[footnoteRef:2] (turpmāk – Stratēģija), Ogres novada attīstības programma 2022. - 2027. gadam[footnoteRef:3] (turpmāk – Attīstības programma), Attīstības programmas Rīcības plāns 2022. - 2027. gadam[footnoteRef:4] un Investīciju plāns 2022. - 2027. gadam[footnoteRef:5].   [1:  https://tapis.gov.lv/tapis/lv/downloads/152986 ]  [2:  https://tapis.gov.lv/tapis/lv/downloads/153036 ]  [3:  https://tapis.gov.lv/tapis/lv/downloads/152978 ]  [4:  https://tapis.gov.lv/tapis/lv/downloads/171819 ]  [5:  https://tapis.gov.lv/tapis/lv/downloads/252667   (28.05.2026. redakcija)] 

Saskaņā ar Ministru kabineta 2014. gada 14. oktobra noteikumu Nr. 628 „Noteikumi par pašvaldību teritorijas attīstības plānošanas dokumentiem” 73. punktu rīcības plānu un investīciju plānu aktualizē ne retāk kā reizi gadā, ievērojot pašvaldības budžetu kārtējam gadam. Aktualizēto rīcības plānu un investīciju plānu apstiprina ar domes lēmumu un ievieto Teritorijas attīstības plānošanas informācijas sistēmā. 
Pašvaldības likuma 4. panta pirmās daļas 6. punkts noteic, ka viena no pašvaldības autonomajām funkcijām ir gādāt par iedzīvotāju veselību – īstenot veselīga dzīvesveida veicināšanas pasākumus un organizēt veselības aprūpes pakalpojumu pieejamību. 
Stratēģijas otrais stratēģiskais mērķis paredz, ka Ogres novada demogrāfija iegūst ilgtspējīgu raksturu, savukārt trešais stratēģiskais mērķis ir vērsts uz ērti pieejamu pakalpojumu nodrošināšanu mājsaimniecībām. Stratēģijas trešā ilgtermiņa horizontālā prioritāte Novada teritorijas līdzsvarotu attīstību sekmējošas rīcības paredz nodrošināt pakalpojumu pieejamību visām novada teritorijām, nodrošinot iedzīvotāju vajadzības (subsidiaritātes princips). 
Attīstības programmā Stratēģijas otrajam un trešajam stratēģiskajam mērķim pakārtota otrā vidējā termiņa prioritāte Pakalpojumu pieejamība un augstvērtīga dzīvesvide (VTP-2). Šai vidējā termiņā prioritātei noteikts rīcības virziens Veselības veicināšanas pakalpojumu attīstīšana (RV-5). Minētā rīcības virziena sasniegšanai izvirzīti četri uzdevumi, tostarp Saglabāt un attīstīt veselības veicināšanas pakalpojumus, nodrošinot to optimālo tīklu visā novada teritorijā (U-5.1.). Tā izpildei Rīcības plāna 5.1.4. punktā iekļauts pasākums Atbalsts pasākumi primāras veselibas pakalpojumu attīstībai, kas paredz pagastu pārvaldēm un “Ogres rajona slimnīca” veicināt telpu uzturēšanu un attīstību, ģimenes ārstu, feldšeru, māšu piesaisti teritorijas pakalpojuma nodrošināšanai. 
	Pašvaldības speciālisti, izvērtējot primāras veselības aprūpes pakalpojumu pieejamību Ogres novada administratīvajā teritorijā, secina, ka, lai nodrošinātu vienlīdzīgu piekļuvi veselības aprūpei un stiprinātu veselības sistēmu, būtu nepieciešams izveidot jaunas ārsta telpas Liepu gatvē 12, Ciemupē, Ogresgala pag., Ogres nov., kā arī attīstīt primārās veselības aprūpes infrastruktūru jau esošajās ārstu telpās Ķeguma doktorātā, Komunālajā ielā 5, Ķegumā, Ogres nov., un Bumbieru ielā 9, Ogresgalā, Ogresgala pag., Ogres nov. 
Atbilstoši Pašvaldību likuma 4. panta pirmās daļas 22. punktam viena no pašvaldību autonomajām funkcijām ir veicināt klimata pārmaiņu ierobežošanu un pielāgošanos tām. 
Stratēģijas pirmais stratēģiskais mērķis paredz izveidot līdzsvaru starp dabas un vides kvalitāti un cilvēka vajadzībām. Viena no Stratēģijas ilgtermiņa horizontālajām prioritātēm ir videi draudzīgas rīcības, kas cita starpā paredz nodrošināt dabas un ainavisko vērtību saglabāšanu, atjaunošanu vai pilnveidošanu. Stratēģijas pirmajam stratēģiskajam mērķim Attīstības programmā ir pakārtota pirmā vidējā termiņa prioritāte Efektīva vides pārvaldība (VTP-1). Tās rīcības virzienam Videi draudzīgās infrastruktūras attīstīšana un vides izglītība (RV-1) ir izvirzīti vienpadsmit uzdevumi, cita starpā nodrošināt vides kvalitātes saglabāšanu, vides risku mazināšanu, dabas resursu aizsardzību un racionālu apsaimniekošanu (U-1.11). 
Izvērtējot Pašvaldības meliorācijas sistēmu Kalēju, Dravnieku un Draudzības ielā, Ogrē, Ogres nov., konstatējams, ka slikta tehniskā stāvokļa dēļ tā funkcionē ar zemu efektivitāti, tādējādi apdraudot vidi un sabiedrības dzīves kvalitāti. Ņemot vērā minēto, meliorācijas sistēma steidzami būtu jāpārbūvē. 
Pamatojoties uz Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 73. punktu,

balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Kļaviņa, Dace Veiliņa, Dzirkstīte Žindiga, Egils Helmanis, Gints Sīviņš, Ilmārs Zemnieks, Jānis Iklāvs, Jānis Siliņš, Kārlis Ansons, Kārlis Avotiņš, Matīss Mežaks, Pāvels Kotāns, Raivis Rubīns, Raivis Ūzuls, Rūdolfs Kudļa, Santa Ločmele, Sarmīte Ozoliņa, Uldis Skudra), "Pret" – nav, "Atturas" – nav, "Nepiedalās" – nav,
Ogres novada pašvaldības dome NOLEMJ:

1. Izdarīt Ogres novada attīstības programmas 2022. - 2027. gadam Investīciju plānā 2022.  -  2027. gadam (turpmāk – Investīciju plāns) šādus grozījumus:
1.1. papildināt ar 5.1.1. apakšpunktu saskaņā ar lēmuma 1. pielikumu; 
1.2. papildināt ar 5.1.2. apakšpunktu saskaņā ar lēmuma 2. pielikumu;
1.3. papildināt ar 5.1.3. apakšpunktu saskaņā ar lēmuma 3. pielikumu;
1.4. papildināt ar 1.11.10. apakšpunktu saskaņā ar lēmuma 4. pielikumu. 
2. Uzdot Ogres novada pašvaldības Centrālās administrācijas Attīstības un plānošanas nodaļas telpiskajam plānotājam:
2.1. ievietot šo lēmumu un Investīciju plānu Teritorijas attīstības plānošanas informācijas sistēmā piecu darbdienu laikā pēc šī lēmuma pieņemšanas;
2.2. [bookmark: _GoBack]nodrošināt paziņojuma par šo lēmumu publicēšanu Ogres novada pašvaldības oficiālajā tīmekļvietnē www.ogresnovads.lv nedēļas laikā pēc šī lēmuma pieņemšanas un nākošajā Ogres novada pašvaldības informatīvā izdevuma numurā. 
3. Kontroli par lēmuma izpildi uzdot Ogres novada pašvaldības izpilddirektoram.


(Sēdes vadītāja,
domes priekšsēdētāja A. Kraujas paraksts)

